722 L. Radlkofer. — Sapindaceae. 



supra vix, subtus sat conspicuo, glaberrima, supra laevia splendentia, subtus subopaca, 

 olivaceo-viridia, impunctata, epidermide valde mucigera (muco aqua expanso parti- 

 culas tarde deliquescentes includente), glandulis microscopicis immersis clavatis aliisque 

 verruciformibus (generis more) ornata; paniculae terminales amplissimae, iterum et 

 iterum ramosae, rhachi ramisque 3-angularibus sulcatis cymulas (dichasia vel cincinnos) 

 stipitatas gerentibus sordide alutaceo-tomentellis; flores generis; fructus abortu 

 1-locularis, 1-coccus, oblique globosus, styli reliquiis ad medium latus apiculatus, 

 loculis abortivis infra stylum vix prominuijs, reticulato-rugosus, tomento brevi setaceo 

 ochraceo-sufferrugineo indutus, intus spadiceus glabriusculus pilis brevibus pachy- 

 dermicis vix nisi ad seminis insertionem adspersus; loculorum abortivorum gemmula 

 paullulum aucta funiculi margine superiore in membranulam extenuato (quasi arilli 

 vestigio sub semine ipso evanido) cincta; semen obovoideum, testa tenuiter coriacea 

 badia; embryo ovoideus vel subglobosus, cotyledonibus plano-convexis lateraliter 

 oblique juxtapositis stomatophoris amyligeris crystallorum concretionibus persitis, 

 radicula infra medium dorsum papilliformi, testae foveola excepta. 



Arbor 12 — 13 m alta, trunco 40 cm crasso. Rami 1 cm crassi. Folia petiolo ad 

 12 cm longo adjecto ad 50 cm longa; foliola cum petiolulis 8 — 15 mm longis 12 — 16 cm 

 longa, 4,5 — 5 cm lata. Paniculae 30 — 50 cm longae, ramis erectis. Alabastra diametro 

 circ. 3 mm. Fructus (siccus) diametro 1,8 cm. 



In Philippinarum insulis Leyte et Luzon: R. Rosenbluth n. 12631 (Leyte, 

 in valleculis silvaticis, alt. 60 m, m. Mart. 1909, fr.; comm. ex Hb. Manil., ut et seq.); 

 F.W.Darling n. 18689 (Luzon, prov. Tayabas, Guinayangan, alt. 30m, m. Nov. 

 1909, fl.). 



24. AphanOCOCCUS Radlk. 



Aphanococcus Radlk. in Durand, Ind. Gen. (seors. impr. 1887) 74, in Sitzungsber. 

 bayer. Akad. XX. (1890) 236, 283 et in Engl. u. Prantl, Nat. Pflanzenfam. III. 5. 

 (1895) 318; Boerlage, Handleid. Fl. Nederl. Ind. I. 1. (1890) 274 in obs. ad Hebecoccum. 



Flores non suppetebant nisi partes sub fructu relictae: Sepala 5, ovata, concava, 

 extus tomentella; discus regularis, annularis, glaber. Fructus e germine 3-loculari 

 indehiscens, siccus corticoso-crustaceus, 1 — 2-coccus, coccis minus distinctis (inde 

 nomen) subglobosis, adjectis 1 — 2 abortivis sat longis parum prominentibus, ad apicem 

 loculorum abortivorum styli reliquiis breviter apiculatus, arcte reticulato-rugulosus, 

 pilis brevibus ferrugineo-tomentosus, pericarpio cellulis sclerenchymaticis coacervatis 

 granulato, endocarpio tenui denique ± soluto papyraceo cerino e cellulis elongatis 

 sat leptodermicis exstructo glabro.. Semen basi insertum, erectum, ellipsoideum, a 

 lateribus compressiusculum, testa tenui subcoriacea badia circa hilum prope basin 

 lateralem crassiore obscuriore, arillo nullo. Embryo curvatus, notorrhizus; cotyledones 

 crassae, oblique superpositae, amylo farctae nee non in cellulis superficiei approximatis 

 crystallorum conglomerationes gerentes; radicula (fere ut in Thraulococco) brevis, lata, 

 a hilo quodammodo remota, subdorsalis, plica testae levi excepta. 



Arbor? Folia abrupte pinnata, glabra; foliola (in parte superiore, quae sola 

 suppetebat, 5) alterna, oblonga, obtusa vel subacuminata, basi acuta petiolulis brevius- 

 culis infra medium tumide incrassatis insidentia, integerrima, subcoriacea, nervis 

 lateralibus patulis medianoque subtus prominentibus, reticulato-venosa, glabra, sicca 

 flavescenti- vel subtus glaucescenti-viridia, cellulis secretoriis nullis, diaehymate 

 crystallorum concretionibus crebris persito, epidermide non mucigera, glandulis micros- 

 copicis breviter stipitatis immersis supra subtusque ornata, insuper (ut in Hebecocco) 

 aliis depresse verruciformibus in paginae inferioris foveolis largioribus margine callosis 

 nidulantibus hie illic notata. Paniculae, ut videtur, terminales, maximae, rhachi 

 ramisque divaricatis superne angulosis ferrugineo-tomentellis sat dense cincinnigeris; 

 cincinni breviter stipitati, stipitibus pedicellos fruetigeros subaequantibus; bracteae 

 bracteolaeque parvae, subulatae, adpresse pubescentes. 



Species 1, celebica. 



